**Ministru kabineta noteikumu**

**“Noteikumi par valsts nodevu par informācijas saņemšanu no Fizisko personu reģistra” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Noteikumi par valsts nodevu par informācijas saņemšanu no Fizisko personu reģistra” (turpmāk – noteikumu projekts) mērķis ir noteikt valsts nodevas apmēru, samaksas kārtību, atvieglojumus un atbrīvojumus, kā arī gadījumus, kuros valsts nodevu neatmaksā, saņemot informāciju no Fizisko personu reģistra (turpmāk - Reģistrs).Noteikumu projekts stājas spēkā 2021.gada 29.jūnijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Fizisko personu reģistra likuma 24.pantā noteiktais deleģējums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2021.gada 28.jūnijā stājas spēkā Fizisko personu reģistra likums un ar tā spēkā stāšanos zaudēs spēku Iedzīvotāju reģistra likums un uz tā pamata izdotie Ministru kabineta 2017.gada 29.augusta noteikumi Nr.505 “Noteikumi par valsts nodevu par informācijas saņemšanu no Iedzīvotāju reģistra” (turpmāk - Noteikumi Nr.505). Līdz ar to un saskaņā ar Fizisko personu reģistra likuma 24.pantā noteikto, ir nepieciešams izstrādāt noteikumu projektu, kas noteiks valsts nodevas par informācijas saņemšanu no Reģistra apmēru, samaksas kārtību, atvieglojumus un atbrīvojumus, kā arī gadījumus, kuros valsts nodevu neatmaksā. Reģistrs ir valsts informācijas sistēma, kuras pārzinis un turētājs ir Pilsonības un migrācijas lietu pārvalde (turpmāk — Pārvalde), kas nodrošina informācijas izsniegšanu no Reģistra. Informācijas sniedzēji no Reģistra atbilstoši savai kompetencei ir arī pašvaldība un tās iestādes (turpmāk - Pašvaldība) un Latvijas Republikas diplomātiskās un konsulārās pārstāvniecības ārvalstīs (turpmāk - Pārstāvniecība). Saskaņā ar likumu “Par nodokļiem un nodevām” 1. panta 2. punktu valsts nodeva ir obligāts maksājums valsts budžetā vai šajā likumā noteiktajos gadījumos pašvaldības budžetā par valsts vai pašvaldības institūcijas veicamo darbību, kas izriet no šīs institūcijas funkcijām. Valsts nodevas mērķis ir personu darbību regulēšana (kontrolēšana, veicināšana, ierobežošana). Valsts nodevas apmērs nav tiešā veidā saistīts ar institūcijas veiktās darbības izmaksu segšanu. Tādējādi, noteikumu projektā noteikto valsts nodevu mērķis ir kontrolēt izsniedzamo ziņu no Reģistra tiesiskumu un nodrošināt drošu ierobežotas pieejamības informācijas sniegšanu elektroniski vai papīra formā. Valsts nodeva ir obligāts maksājums personai, kura vēlas saņemt ziņas no Reģistra un kurai tās saņemt ir tiesisks pamats. Izsniedzot ziņas no Reģistra, ziņu sniedzējam ir nepieciešams nodrošināt izsniedzamo ziņu tiesiskumu un glabāšanu, lai nepieļautu riskus personas datu nodošanai nepiederīgām personām, kurām uz šo informāciju nav likumiska pamata. Atbilstoši Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Datu aizsardzības regula) 15.panta 3.punktam Pārvalde bez valsts nodevas samaksas izsniedz fiziskai personai visu Reģistrā esošo informāciju par pašu personu vai tās bērniem, kuri jaunāki par 18 gadiem, vai par aizbildnībā vai aizgādnībā esošo personu. Šobrīd personām ir nodrošināta Iedzīvotāju reģistrā iekļauto ziņu pārbaude, izmantojot tiešsaistes e-pakalpojumu “Mani dati Iedzīvotāju reģistrā”, kas personai ir pieejams neierobežotu reižu skaitu un tiek pilnveidots paplašinot tā funkcionalitāti ar Reģistra vēsturiskajām ziņām par personu. Izmantojot e-pakalpojumu “Mani dati Fizisko personu reģistrā”, fiziskai personai būs iespēja pārbaudīt Reģistrā iekļautās un aktualizētās aktuālās un vēsturiskās ziņas par sevi, savu bērnu, kurš nav sasniedzis 18 gadu vecumu, un aizbildnībā vai aizgādnībā esošu personu bez valsts nodevas samaksas un neierobežotu reižu skaitu, kas atbilst Regulas 15.panta 3.punktā noteiktajam. Savukārt noteikumu projektā ietvertais ierobežojums “divas reizes kalendārajā gadā” tiek iestrādāts ar mērķi, lai persona (datu subjekts), pieprasot visu informāciju no Reģistra rakstveidā (papīra formā vai elektroniski sagatavota dokumenta formā) neradītu Pārvaldē nesamērīgu administratīvo slogu manuālai datu pārbaudei un dokumenta izsniegšanai. Ziņu izsniegšana no Reģistra divas reizes kalendāra gadā bez valsts nodevas samaksas ir iekļauta ar mērķi, lai personai būtu iespēja pārbaudīt par sevi iekļautās ziņas Reģistrā, lūgt veikt labojumus, ja konstatētas neprecizitātes, un secīgi saņemt no Reģistra precizētās ziņas (pilna personas datu izdruka no Reģistra). Tādējādi, par visu Reģistrā iekļauto ziņu par sevi saņemšanu, kas pieprasīta vairāk kā divas reizes kalendārajā gadā, paredzēta valsts nodevas samaksa noteikumu projekta 2.1. un 2.2.punktā, paredzot valsts nodevas diferencētu samaksas iekasēšanu par informācijas sniegšanu papīra dokumenta vai elektroniska dokumenta veidā.Saskaņā ar Elektronisko dokumentu likuma 3.panta pirmo daļu prasība pēc dokumenta rakstveida formas attiecībā uz elektronisko dokumentu ir izpildīta, ja elektroniskajam dokumentam ir elektroniskais paraksts un elektroniskais dokuments atbilst citām normatīvajos aktos noteiktajām prasībām. Ņemot vērā minēto, projekta 2.6. apakšpunktā un 2.8.apakšpunktā ir lietots termins “rakstveida”, bet citām valsts nodevu pozīcijām ir noteikta samaksa atbilstoši tam, vai ziņas no Reģistra tiek sniegtas papīra formā vai elektroniski sagatavota dokumenta formā. Noteikumu projekta 2.3. un 2.5.apakšpunkts paredz, ka gadījumos, ja persona pieprasa ziņas par sevi un saviem bērniem, kuri nav sasnieguši 18 gadu vecumu, par aizbildnībā vai aizgādnībā esošu personu, tad valsts nodevas apmērs ir mazāks, nekā pieprasot ziņas par citu personu, jeb trešo personu. Tas nepieciešams personu tiesību nodrošināšanai, lai personai būtu samērīgas iespējas saņemt par to Reģistrā uzkrāto informāciju un vienlaikus samērīgi ierobežojot informācijas saņemšanas iespējas par citām personām, lai ziņu pieprasītāji nepamatoti nevērstos iestādē ar pieprasījumu izsniegt ziņas par trešo personu, kad šādu ziņu izsniegšanai nav likumiska pamata. Valsts nodevu apmēri ir noteikti, lai kontrolētu ziņu pieprasīšanas pamatotību, kā arī nodrošinātu datu izsniegšanas drošību. Lai nodrošinātu ziņu izsniegšanas likumību, tiek patērēts arī iestādes laiks un darbs papildu paskaidrojumu vai dokumentu pieprasīšanai, ja nav iesniegta visa nepieciešamā informācija vai pamatojošie dokumenti ziņu sniegšanai.Ievērojot to, ka, saskaņā ar Datu aizsardzības regulā noteikto, ir nepieciešams stingri ievērot personu datu aizsardzības prasības, ar valsts nodevu objektiem tas var tikt veicināts, lai persona pirms ziņu pieprasīšanas un valsts nodevas samaksas izvērtē vai šāda informācija patiešām nepieciešama un vai tās mērķi nav iespējams sasniegt ar citiem līdzekļiem. Atšķirībā no Noteikumiem Nr.505 jaunajā noteikumu projektā ir izslēgts informācijas no Reģistra sagatavošanas termiņš vienas darba dienas laikā (Noteikumu Nr.505 2.3.2. un 2.5.2.apakšpunkti), lai tādējādi veicinātu informācijas pieprasīšanu un sniegšanu attālināti, kā arī, lai nodrošinātu pakalpojuma saņemšanu viena apmeklējuma reizē, ko iespējams veikt sniedzot pakalpojumu divu stundu laikā, nevis radot personai slogu (gan fizisko, gan materiālo, gan laika resursus) vērsties iestādē divas dienas pēc kārtas, lai iesniegtu pieprasījumu un nākamajā dienā saņemtu pieprasītās ziņas.Valsts nodeva par informācijas saņemšanu no Reģistra par sevi, savu bērnu, kurš jaunāks par 18 gadiem, vai par aizbildnībā vai aizgādnībā esošo personu, ja tā sagatavota pēc informācijas pieprasītāja norādītajiem kritērijiem (papīra formā) divu stundu laikā par vienas personas datiem ir noteikta 20 *euro*, bet piecu darbdienu laikā - 5 *euro*. Savukārt par informācijas saņemšanu papīra formā par trešo personu, kam nepieciešams ieguldīt apjomīgu darbu pieprasījuma tiesiskuma izvērtēšanā divu stundu laikā ir noteikta likme 35 *euro*, bet piecu darbdienu laikā – 12,5 *euro.* Projektā valsts nodevu likmes ir izteiktas apaļos skaitļos, lai būtu iespējams piemērot projekta 3.punktā norādīto atvieglojumu - 50 %, ja persona pieder mazāk aizsargātajām sabiedrības grupām.Noteikumu projekts paredz diferencēt valsts nodevu ne tikai atkarībā no termiņa, kādā sniedzama informācija, bet arī no informācijas sniegšanas veida (papīra formā vai elektroniski), lai veicinātu elektroniskās pārvaldes attīstību, tas ir, paredzot zemāku valsts nodevas apmēru par informācijas saņemšanu elektroniskā veidā, salīdzinot ar papīra formas izziņu. Tādējādi tiek veicināta elektronisko pakalpojumu izmantošana un elektronisko dokumentu aprite. Līdz ar to, noteikumu projekta 2.3.3.apakšpunktā noteikts, ka informācija par sevi, savu bērnu, kurš jaunāks par 18 gadiem, vai par aizbildnībā vai aizgādnībā esošo personu trīs darbdienu laikā, kas elektroniski parakstīta ar drošu elektronisko parakstu, ir 2,50 *euro*, bet pieprasot ziņas par trešo personu (projekta 2.5.3. apakšpunkts) 10 *euro*.Noteikumu projekts paredz vienādu valsts nodevas par informācijas saņemšanu no Reģistra apmēru neatkarīgi no tā, vai informāciju sniedz Pārvalde, Pašvaldība vai Pārstāvniecība. Informācija par personas aktuālo deklarētās, reģistrētās vai norādītās dzīvesvietasadresi ir viena no visbiežāk pieprasītākajām ziņām Pārvaldē, ko izsniedz arī administratīvās teritorijas pašvaldība saviem iedzīvotājiem uz vietas, informācijas pieprasīšanas brīdī (projekta 2.4.apakšpunkts). Par šādu ziņu sniegšanu valsts nodevas apmērs ir noteikts ņemot vērā jau 2015.gadā Iekšlietu ministrijā sniegto Vides un reģionālās attīstības ministrijas informāciju par to, ka tika saņemti 59 pašvaldību viedokļi ar komentāriem un galvenais problēmjautājums bija valsts nodevas nesamērīgais apmērs izziņām par personas deklarētās, reģistrētās vai norādītās dzīvesvietas adresi, ko pašvaldības var saviem iedzīvotājiem izsniegt uzreiz, neradot personām slogu divreiz mērot ceļu ar starppilsētu autobusu izziņas pieprasīšanai un saņemšanai. Līdz ar to, par noteikumu projekta 2.4.apakšpunktā pieprasīto ziņu sniegšanu ir noteikts vienots un samērīgs valsts nodevas apmērs.Fizisko personu reģistra likuma 11.pantā ir noteikts Reģistrā par personu iekļaujamais ziņu apjoms. Saskaņā ar minētā likuma 11.panta pirmās daļas 24.punktu Reģistrā iekļauj ziņas par personas miršanu. Tādējādi, atbilstoši kredītiestāžu un komercbanku nepieciešamībai saņemt Reģistrā iekļauto informāciju par mirušajām personām, lai nodrošinātu mirušo klientu finanšu līdzekļu pienācīgu aizsardzību, Pārvalde sniedz informāciju par noteiktā laikposmā mirušām personām (miršanas fakta apliecinājums – miris), ja informācija tiek pieprasīta par laikposmu – līdz vienam gadam, no viena līdz pieciem gadiem un kas pārsniedz piecus gadus. Attiecībā uz mirušas personas datiem fizisko personu datu aizsardzības obligātās prasības nav piemērojamas, proti, mirušas personas datus var apstrādāt, nepiemērojot Datu aizsardzības regulas nosacījumus, ciktāl ar to netiek izpausta informācija par dzīvu personu. Šādu datu nodošanai komercbankām vai citiem ziņu pieprasītājiem ir leģitīms mērķis, kas nepieciešams to funkciju izpildei un pamatdarbības nodrošināšanai. Līdz ar to, lai kontrolētu un nodrošinātu to, ka ziņas no Reģistra tiek sniegtas tikai par mirušām personām konkrētā laika posmā, Pārvaldē ir izstrādāta īpaša masīvu datu apstrādes programmatūra nepieciešamo datu atlasei, neapstrādājot datus par dzīvām personām un izsniedzot ziņas kredītiestādēm normatīvajos aktos noteiktajos gadījumos. Saskaņā ar Informācijas atklātības likuma 11.panta ceturtajā daļā noteikto, ka, pieprasot ierobežotas pieejamības informāciju, persona pamato savu pieprasījumu un norāda mērķi, kādam tā tiks izmantota. Ja ierobežotas pieejamības informācija tiek izsniegta, tās saņēmējs uzņemas saistības šo informāciju izmantot tikai tiem mērķiem, kuriem tā pieprasīta. Kā norādījis Latvijas Republikas Augstākās tiesas Senāta Administratīvo lietu departaments: „Pamatot informācijas pieprasījumu nozīmē iesniegt līdz ar rakstveida pieprasījumu pieprasījuma mērķi pierādošus dokumentus, no kuriem iestāde var pārliecināties pieprasītāja tiesības saņemt ierobežotas pieejamības informāciju (*skat. Latvijas Republikas Augstākās tiesas Senāta Administratīvo lietu departamenta 2010.gada 6.maija sprieduma lietā Nr.SKA-193/2010 13.punktu*). Savukārt, informācijas izmantošanas mērķis ir pieprasījumā norādītās ziņas par informācijas vajadzību, kur šī informācija tiks izmantota.” (*skat. Latvijas Republikas Augstākās tiesas Senāta Administratīvo lietu departamenta 2011.gada 16.februāra sprieduma lietā Nr.SKA-81/2011 5.punktu*).Fizisko personu reģistra likuma 21.pantā noteikts, ka Saeimas Administrācijai, valsts pārvaldes iestādēm un privātpersonām, kurām deleģētas valsts pārvaldes funkcijas, kā arī tiesām un prokuratūrai ir tiesības saņemt no Reģistra šā likuma 11.panta pirmajā daļā noteiktās ziņas atbilstoši minēto institūciju un privātpersonu kompetencei. Līdz ar to Reģistra datu saņēmēji uz noslēgtas rakstveida vienošanās vai līguma pamata ir praktiski visas valsts un pašvaldības iestādes, kurām deleģētas valsts pārvaldes funkcijas, kā arī komersanti, kuru darbības veikšanai ziņu saņemšanu no Reģistra nosaka to darbību regulējošie normatīvie akti.Noteikumu projekta 2.6.apakšpunkts paredz valsts nodevas apmēru par ziņu sniegšanu no Reģistra tiešsaistes datu pārraides režīmā, kas ir 2 *euro*, pamatojoties uz noslēgtu rakstveida vienošanos, izņemot uzticamus sertifikācijas pakalpojumu sniedzējus un kvalificētus identifikācijas pakalpojumu sniedzējus. Ministru kabineta 2015. gada 3. februāra sēdes protokollēmuma (Nr.6 28.§) 6.punktā noteikts, ka Iekšlietu ministrijai jāsagatavo un jāiesniedz Ministru kabinetā tiesību aktu projekts, kas paredz kvalificētiem un klasificētiem paaugstinātas drošības personas elektroniskās identifikācijas pakalpojuma sniedzējiem personas elektronisko identifikācijas datu atbilstības Iedzīvotāju reģistram pārbaudi nodrošināt bez samaksas. Uzdevuma izpildes termiņš 2017. gada 1. oktobris (Ministru kabineta 2017. gada 28. februāra sēdes protokollēmuma Nr.10 10.§). Līdz ar to noteikumu projekta 2.6.apakšpunktā noteiktais ir pārņemts no Noteikumiem Nr.505 (2.6.apakšpunkts).Līgums par tiešsaistes datu pārraidi, izmantojot Pārvaldes izstrādāto un uzturēto datorprogrammas aplikāciju “Personu datu pārlūks”, tiek noslēgts ar ziņu pieprasītājiem, kuriem normatīvajos aktos ir noteikts pienākums veikt personu datu pārbaudi un tiesības šos datus pārbaudīt Pārvaldes pārziņā esošajā valsts informācijas sistēmā. Ar rakstveida vienošanās vai līgumu par ziņu izsniegšanu no Reģistra tiešsaistes datu pārraides režīmā, ir nostiprinātas Pārvaldes kā Reģistra pārziņa tiesības pārbaudīt sniedzamo ziņu izmantošanas mērķi un tiesisko pamatotību ierobežotas pieejamības informācijas datu apstrādei. Valsts pārvaldes un pašvaldības iestādēm, ja standartizēta informācija tiek saņemta bez valsts nodevas samaksas, sniedz izmantojot Valsts reģionālās attīstības aģentūras pārziņā esošo Valsts informācijas sistēmu savietotāju.Projekta 2.6.apakšpunkts paredz valsts nodevas maksāšanas izņēmumu, kas attiecināms uz kvalificētiem un klasificētiem paaugstinātas drošības personas elektroniskās identifikācijas pakalpojuma sniedzējiem, jo Pārvaldei šiem pakalpojuma sniedzējiem jānodrošina personas elektronisko identifikācijas datu atbilstības pārbaude Reģistrā, kas veicama bez valsts nodevas samaksas. Tas nepieciešams ar mērķi, ka, ja Reģistrā tiek aktualizētas ziņas par personas miršanas faktu, kvalificēta vai kvalificēta paaugstinātas drošības elektroniskās identifikācijas līdzekļa darbība tiek automātiski izbeigta un cita persona to vairs nevar izmantot. Valsts akciju sabiedrība “Latvijas Valsts radio un televīzijas centrs” ir atzīta par kvalificētu paaugstinātas drošības elektroniskās identifikācijas pakalpojuma sniedzēju un sniedz elektroniskās identifikācijas pakalpojumu personas apliecībā (eID karte, kas no 2023.gada 1.janvāra būs obligātais personu apliecinošais dokuments) un eParaksts, kas atzīti par kvalificētu paaugstinātas drošības elektroniskās identifikācijas pakalpojumu.Pārvalde no Reģistra nodrošinās ziņu sniegšanu elektroniski, izmantojot speciālo tiešsaistes formu. Atbilstoši Ministru kabineta 2005.gada 28.jūnija Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” 14.2. apakšpunktā noteiktajam elektronisko dokumentu apriti nodrošina, izmantojot iestāžu pārziņā esošās speciālās tiešsaistes formas. Tādējādi noteikumu projekts paredz, ka persona var piekļūt e-pakalpojumiem, izmantojot speciālu tiešsaistes formu (projekta 2.7. un 6.3.apakšpunkts) valsts pārvaldes pakalpojumu portālā www.latvija.lv vai Pārvaldes tīmekļa vietnē, kur fiziskas personas autentifikācija notiek ar drošu elektronisko parakstu, kredītiestādes elektronisko norēķinu sistēmas autentifikācijas līdzekli vai speciāli izsniegtu autentifikācijas līdzekli.Vairums Pārvaldes e-pakalpojumu saskaņā ar Datu aizsardzības regulā un citos normatīvajos aktos noteikto fiziskai personai tiek sniegti bez valsts nodevas samaksas. Savukārt, lai kontrolētu un auditētu ziņu sniegšanu par e-pakalpojumu ietvaros sniegtajām ziņām no Reģistra, noteikumu projektā noteikts valsts nodevas apmērs par ziņu saņemšanu no Reģistra. Līdz ar Fizisko personu reģistra spēkā stāšanos Pārvalde sniegs jaunu e-pakalpojumu “Personas statusa noskaidrošana Fizisko personu reģistrā”, kura ietvaros fiziska persona varēs pieprasīt un rakstveidā no Pārvaldes saņemt apliecinājumu par personas piederību Reģistrā noteiktam statusam, nodrošinot papīra formas vai elektroniska dokumenta juridisko spēku. Šādi, e-pakalpojumā pieprasītās ziņas tiks sniegtas iekasējot valsts nodevu 2 euro apmērā, kas noteikta noteikumu projekta 2.3.apakšpunktā. Savukārt noteikumu projekta 2.7.apakšpunkts paredz valsts nodevas apmēru par ziņu sniegšanu no Reģistra, izmantojot e-pakalpojumu “Aktuālais un iepriekšējais personas kods” (pakalpojums ir aprakstīts un regulāri tiek aktualizēts valsts pārvaldes pakalpojumu portālā [www.latvija.lv](http://www.latvija.lv)), jo Latvijā personām ir divu veidu personas kodi, kas piešķirti līdz 2017.gada 30.jūnijam un tā pirmie cipari satur personas dzimšanas datumu, un pēc 2017.gada 1.jūlija, kas sākas ar cipariem “32” un nesatur personas dzimšanas datumu. Minētais e-pakalpojums jau ir pieejams valsts pārvaldes pakalpojumu portālā www.latvija.lv. Pakalpojuma ietvaros identificēta persona var, pēc valsts nodevas samaksas, elektroniski saņemt no Iedzīvotāju reģistra (turpmāk arī no Reģistra) informāciju par attiecīgās personas iepriekšējo vai esošo personas kodu, ja personai ir zināms kāds no šiem kodiem. Ziņu pieprasītājs elektroniskajā pieprasījumā norāda tās personas kodu, par kuru nepieciešams saņemt iepriekšējo vai esošo personas kodu. Pakalpojums nodrošina ziņu pārbaudi tiešsaistē bez Pārvaldes darbinieka iesaistīšanās, piemēram, persona, kurai ir zināms personas līdz 2017.gada 30.jūnijam piešķirtais kods, var uzzināt, vai persona pēc 2017.gada 1.jūlija ir mainījusi personas kodu un kāds tas ir. Par šāda e-pakalpojuma izstrādes nepieciešamību bija vairākkārt norādījušas gan fiziskās, gan juridiskās personas pēc tam, kad stājas spēkā Iedzīvotāju reģistra likuma 5.panta grozījumi. Ievērojot to, ka pakalpojumu var izmantot tikai tad, ja ir zināms personai piešķirtais personas kods, tad pieļaujams, ka šo pakalpojumu var izmantot persona, kura ir autentificējusies kā ziņu pieprasītājs, turklāt par pakalpojama izmantošanu jāmaksā valsts nodeva, kas neveicinās nepamatotu datu apstrādi. Atbilstoši Fizisko personu reģistra likuma 24.pants paredz, ka Ministru kabinets nosaka valsts nodevas apmēru, samaksas kārtību, atvieglojumus un atbrīvojumus, kā arī gadījumus, kuros valsts nodevu neatmaksā. Tādējādi noteikumu projektā ir noteiktas sabiedrības mērķa grupas, kas ir tiesīgas pieprasīt un saņemt valsts nodevas maksāšanas atvieglojumu 50% apmērā vai atbrīvojumu no valsts nodevas maksāšanas. Noteikumu projekta 8.punkts paredz gadījumus, kuros valsts nodevu neatmaksā.Atvieglojumu piemērošanā noteikumu projektā ir noteiktas sabiedrības mērķa grupas, kas ir mazāk aizsargāto personu loks, kuram citos normatīvajos aktos ir noteikts, ka šīm personām ir nosakāms atvieglojums vai atbrīvojums. Sociālo pakalpojumu un sociālās palīdzības likuma 3.pantā ir noteikts personu loks, kuram ir tiesības uz sociālajiem pakalpojumiem un sociālo palīdzību. Valsts nodevas maksāšanas atvieglojumu un atbrīvojumu grupas noteiktas par tām kategorijām, kurām valsts piešķir finansiālu atbalstu: pensiju, pabalstus un dažādus atvieglojumus, lai šīs personas varētu veikt mazākus maksājumus par pakalpojumiem vai arī saņemt atbrīvojumu no maksāšanas.Noteikumu projekts paredz piemērot atvieglojumu personām, kurai pašai vai kopā ar laulāto, vai tās laulātajam ir trīs vai vairāk bērnu vecumā līdz 18 gadiem vai līdz 24 gadiem, ja tā iegūst vispārējo, profesionālo vai augstāko izglītību, (arī aizbildnībā esoši vai audžuģimenē ievietoti bērni) par noteikumu projektā 2.3., 2.4. un 2.5.apakšpunktā noteiktās informācijas pieprasīšanu. Daudzbērnu ģimenes un tās termins atbilst Bērnu tiesību aizsardzības likumā piemērotajam terminam “daudzbērnu ģimene — ģimene, kuras aprūpē ir vismaz trīs bērni, to skaitā audžuģimenē ievietoti un aizbildnībā esoši bērni. Par daudzbērnu ģimenes bērnu uzskatāma arī pilngadīga persona, kas nav sasniegusi 24 gadu vecumu, ja tā iegūst vispārējo, profesionālo vai augstāko izglītību”. Ministru kabineta 2010.gada 12.oktobra noteikumu Nr.972 “Noteikumi par kārtību, kā veicami maksājumi valsts budžetā un tie atzīstami par saņemtiem, un prasībām tiešsaistes maksājumu pakalpojumu izmantošanai norēķinos ar valsts budžetu” (turpmāk – Noteikumi Nr.972) 4.punkts nosaka, ka noteikumu 3.punktā minēto maksājumu pakalpojumu veidu izmantošanu norēķinos ar valsts budžetu nosaka tiesību akti, saskaņā ar kuriem veicams maksājums valsts budžetā. Ja minētajos tiesību aktos nav norādīts izmantojamais maksājuma pakalpojuma veids, norēķinos ar valsts budžetu izmanto šo noteikumu 3.2.apakšpunktā minēto maksājuma pakalpojumu, kā arī šo noteikumu 3.3. un 3.4.apakšpunktā minēto maksājuma pakalpojumu, ja valsts budžeta maksājumus administrējošā institūcija vai starpniekinstitūcija tehniski nodrošina šāda maksājuma pakalpojuma veida izmantošanu. Tādējādi, Noteikumu Nr.972 4.punkta otrais teikums paredz iespēju tiesību aktos nenorādīt izmantojamo maksājumu pakalpojumu veidus, ja norēķini ar valsts budžetu notiek atbilstoši noteikumu Nr.972 3.2., 3.3. un 3.4.apakšpunktam. Saņemot informāciju no Reģistra Pārvaldē vai Pārstāvniecībā, valsts nodevas maksājumus veic atbilstoši noteikumu Nr.972 3.2., 3.3. un 3.4.apakšpunktam.Valsts nodevu sadalījums pa budžetiem noteikts likumā “Par nodokļiem un nodevām”. Saskaņā ar likuma “Par nodokļiem un nodevām” 13.panta pirmo daļu valsts nodevas iemaksājamas valsts budžetā, ja konkrētās nodevas likumā vai Ministru kabineta noteikumos nav noteikts citādi. Valsts nodevas, kuras iekasē vietējās pašvaldības vai to izveidotas iestādes, iemaksājamas pašvaldību budžetos. Likuma “Par pašvaldībām” 14.panta otrās daļas 4.punktā ir noteikts pienākums pašvaldībām iekasēt nodokļus un nodevas.Pašvaldība ziņu pieprasītājam sniedz Reģistrā iekļautās ziņas atbilstoši noteikumu projekta 2.4.apakšpunktam, par ko iekasējama valsts nodevas samaksa, kas iemaksājama attiecīgās pašvaldības budžetā. Tādējādi, valsts nodevas iemaksu veic valsts un pašvaldības budžetā. Valsts nodevu iemaksas veidus un kārtību nosaka noteikumu projekta 6. un 7.punkts, ievērojot Maksājumu pakalpojumu un elektroniskās naudas likumā un Noteikumos Nr.972 noteikto par kārtību, kā veicami maksājumi valsts budžetā un prasībām tiešsaistes maksājumu pakalpojumu izmantošanai norēķinos ar valsts budžetu. Valsts nodevas samaksu fiziskas personas varēs veikt tiešsaistē, izmantojot valsts pārvaldes pakalpojumu portālu [www.latvija.lv](http://www.latvija.lv) Pārvaldes pārziņā esošu e-pakalpojumu “Norēķinu veikšana par Pilsonības un migrācijas lietu pārvaldes pakalpojumiem”, kas attīstoties elektroniskajai pārvaldei būs efektīvs tiešsaistes maksājuma veids, kurš nodrošinās sinhronu Pārvaldē pieprasītas izziņas no Reģistra apmaksas sniegšanas procesu, nodrošinot arī maksājuma apliecinājuma fakta pārbaudi. Pēc jaunu e-pakalpojumu nodošanas izveides tiks nodrošināts pakalpojuma apraksts un tā aktualitātes uzturēšana valsts pārvaldes pakalpojumu portālā [www.latvija.lv](http://www.latvija.lv).Noteikumu projekts stāsies spēkā 2021.gada 29.jūnijā . |
| 3. | Projekta izstrādē iesaistītās institūcijas un publiskas personas kapitālsabiedrības | Pilsonības un migrācijas lietu pārvalde. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz visām personām, kurām ir tiesisks pamats saņemt informāciju no Reģistra. Tā kā Reģistra darbība tiks uzsākta tikai no 2021.gada 28.jūnija, mērķgrupas provizoriskais aptuvenais skaitliskais lielums ir aprēķināts ņemot vērā pēdējos trīs gados Pārvaldes sniegtās informācijas no Iedzīvotāju reģistra skaitu. Atbilstoši Iedzīvotāju reģistrā iekļautajām ziņām, Latvijas iedzīvotāju skaits pašvaldībās uz 2021.gada 1.janvāri ir 2 069 089 personu. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā to, ka Ārlietu ministrijai un pašvaldībai pienākumi par ziņu sniegšanu no Reģistra nemainās, tad papildu administratīvais slogs nerodas.Noteikumu projektā noteiktās valsts nodevu likmes neietekmēs pakalpojumu pieejamību sabiedrībai, jo, salīdzinot projektu ar šobrīd spēkā esošajiem Noteikumiem Nr.505, noteikumu projektā ir iekļauts jauns Pārvaldes e-pakalpojums, kas identificētai fiziskai personai dos iespēju ērtāk veikt valsts nodevas samaksu vienotajā valsts un pašvaldības pakalpojumu portālā [www.latvija.lv](http://www.latvija.lv) , kur automātiski tiks aprēķināts maksājamais valsts nodevas apmērs par Pārvaldē pieprasītās informācijas saņemšanu. Projektā ir noteiktas arī mazāk aizsargātās sabiedrības mērķgrupas, kuras sava statusa dēļ ir atbrīvotas no valsts nodevas maksas.Projekta tiesiskais regulējums nemaina šobrīd pastāvošās ziņu sniedzēja un ziņu pieprasītāja tiesības un pienākumus. |
| 3. | Administratīvo izmaksu monetārs novērtējums | Administratīvo izmaksu monetārs novērtējums nav nepieciešams. |
| 4. | Atbilstības izmaksu monetārs novērtējums | Atbilstības izmaksu monetārais novērtējums nav nepieciešams. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  1 338 115 |  0 |  764 689 |  +40 376 |  764 689 |  +40 376 |  +40 376  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  1 338 115 |  0 |  764 689 |  +40 376  |  764 689  |  +40 376  |  +40 376  |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets |  | 0 |  | 0 |  | 0 |  |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets |   |   |   |   |   |   |   |
| 3. Finansiālā ietekme | 1 338 115 | 0 | 764 689 | 40 376 |  764 689 | 40 376 | 40 376 |
| 3.1. valsts pamatbudžets |  1 338 115 |   | 764 689 | 40 376 | 764 689 | 40 376 | 40 376 |
| 3.2. speciālais budžets | 0 |  |  |  |  |  |  |
| 3.3. pašvaldību budžets | 0 |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X | 0 | X | 0 | 0 |
| 5. Precizēta finansiālā ietekme | X |  | X | +40 376 | X |  +40 376 |  +40 376 |
| 5.1. valsts pamatbudžets |   |  +40 376 |  +40 376 |  +40 376 |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | No 2021. gada 28. jūnija, stāsies spēkā Fizisko personu reģistra likums un zaudēs spēku Iedzīvotāju reģistra likums un uz tā pamata izdotie Ministru kabineta noteikumi, tai skaitā, Noteikumi Nr.505. Saskaņā ar Ministru kabineta 2005. gada 27. decembra noteikumu Nr. 1032 “Noteikumi ar budžeta ieņēmumu klasifikāciju” pielikumu uz 2.0. grupas 9.1.8.3. kodu attiecina ieņēmumus, kas iemaksāti valsts budžetā vai pašvaldību budžetā saskaņā ar normatīvajiem aktiem par valsts nodevu par informācijas saņemšanu no Reģistra, izņemot ieņēmumus, kas iemaksāti diplomātiskajās un konsulārajās pārstāvniecībās ārvalstīs un saskaņā ar šo noteikumu 5.3 punktu - uz [pielikuma](https://likumi.lv/ta/id/124831#piel0) 2.0. grupas 9.1.8.3. kodu attiecina arī ieņēmumus, kas iemaksāti saskaņā ar normatīvajiem aktiem par valsts nodevu par informācijas saņemšanu no Iedzīvotāju reģistra. Saskaņā ar likumu “Par valsts budžetu 2021. gadam” un likumu “Par vidēja termiņa budžeta ietvaru 2021., 2022. un 2023. gadam” ieņēmumi no valsts nodevas par informācijas saņemšanu no Reģistra (arī no Iedzīvotāju reģistra) plānoti šādā apmērā: **2021. gadā 1 338 115 *euro* apmērā, 2022. gadā 764 689 *euro* apmērā un 2022. gadā 764 689 *euro* apmērā**.No 2022.gada un turpmāk ieņēmumi no nodevas par informācijas saņemšanu no Reģistra   tiek plānoti mazākā apmērā (samazinājums 573 426 *euro*). Plānoto ieņēmumu samazinājumu ietekmē grozījumi Notariāta likumā. Jau no 2019.gada 1.janvāra saskaņā ar Notariāta likuma pārejas noteikumu 32.punktu Pārvalde zvērinātiem notāriem sniedz informāciju no Iedzīvotāju reģistra bez samaksas par liecinieku identitātes pārbaudi. Tādam mērķim 2019.gadā notāri saņēma informāciju par 377 personām (ieņēmumu no valsts nodevas samazinājums ir 754 *euro*). 2020.gadā zvērināti notāri bez samaksas ir saņēmuši informāciju no Iedzīvotāju reģistra par 1 458 personām (ieņēmumu no valsts nodevas samazinājums ir 2 916 *euro)*. Bez tam aizvien vairāk tiek saņemtas ziņas no Pārvaldes pārziņā esošām valsts informācijas sistēmām Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma ietvaros, kas rada valsts nodevu ieņēmumu samazinājumu.Saistībā ar 2017.gada 9.novembra “Grozījumi Notariāta likumā” (spēkā no 2017.gada 23.novembra) 1.punktu Notariāta likums ir papildināts ar 67.1 pantu, kas nosaka, ka amata darbību izpildei nepieciešamo informāciju valsts iestādes (t.sk. arī no Reģistra) zvērinātam notāram sniedz bez samaksas. Atbilstoši Saeimā 2019.gada 14.novembrī pieņemtajam “Grozījumi Notariāta likumā” (spēkā no 2019.gada 12.decembra), Notariāta likuma pārejas noteikumu 26.punkts paredz, ka šā likuma 67.1 pants stājas spēkā 2022.gada 1.janvārī. Tādējādi, Notariāta likums no 2022.gada 1.janvāra paredz amata darbību veikšanas ietvaros zvērinātiem notāriem atbrīvojumu no valsts nodevas maksāšanas par ieskatīšanos Pārvaldes pārziņā esošajā Reģistrā. Līdz ar to, no 2022.gada tiek plānots būtisks ieņēmumu no valsts nodevas par informācijas saņemšanu no Reģistra tiešsaistes datu pārraides režīmā samazinājums.**Zvērinātiem notāriem sniegtas ziņas no Iedzīvotāju reģistra** **(tiešsaistes datu pārraides režīmā)**

|  |  |  |  |
| --- | --- | --- | --- |
| Gads | Sniegtas ziņas (skaits) | Bez samaksas sniegto ziņu skaits | Veikta samaksa (EUR) |
| 2017. | 278 943 | 1 | 557 884 |
| 2018. | 266 740 | 0 | 533 480 |
| 2019. | 266 966 | 377 | 533 178 |
| 2020. | 244 859 | 1458 | 486 802 |

Salīdzinot ar noteikumos Nr. 505 paredzēto, noteikumu projektā valsts nodevu apmēri netiek mainīti. Valsts nodevu objekti par informācijas saņemšanu no Reģistra pamatā netiek mainīti, izņemot šādās pozīcijās: - noteikumu projekts neparedz ziņu saņemšanu vienas darba dienas laikā, ko paredz Noteikumu Nr.505 2.3.2. un 2.5.2.apakšpunkts - par informācijas saņemšanu par sevi, saviem nepilngadīgajiem bērniem, aizbildnībā vai aizgādnībā esošu personu vai trešo personu (par vienu personu), ja tā sagatavota pēc informācijas pieprasītāja norādītajiem kritērijiem (papīra formā). Ziņu sniegšana vienas darba dienas laikā nav paredzēta Tādējādi tiks veicināta informācijas sniegšana elektroniski trīs darbdienu laikā, saglabājot iespēju saņemt ziņas arī steidzamā kārtībā divu stundu laikā;* noteikumu projekts paredz jaunu valsts nodevas objektu (noteikumu projekta (2.7. apakšpunkts) par informāciju par aktuālo un iepriekšējo personas kodu, ja to pieprasa un saņem, izmantojot speciālo tiešsaistes formu; nodevas apmērs paredzēts 2,00 *euro*.

**Valsts nodevas apmēra aprēķins**Informācija par aktuālo un iepriekšējo personas kodu, ja to pieprasa un saņem, izmantojot speciālo tiešsaites formu – 2,00 *euro* apmērā (noteikumu projekta 2.7.apakšpunkts):

|  |  |  |  |
| --- | --- | --- | --- |
| Izdevumu EKK | Izdevumu EKK nosaukums | Aprēķins | Izmaksas, *euro* |
| 2250 | „Informācijas tehnoloģiju pakalpojumi” | Iedzīvotāju reģistra informācijas sistēmas uzturēšanas izdevumi:240 550 euro (gadā) x 0,00000475 = 1,14 euro.Iedzīvotāju reģistra informācijas sistēmas uzturēšanas izdevumu, kas attiecināmi uz konkrēto valsts nodevu, noteikšanai tiek piemērots koeficients 0,00000475, jo informācijas sistēmas uzturēšanas izdevumi tiek uzskaitīti iestādē kopumā.  | 1,14 |
| 5120 | „Licences, koncesijas un patenti, preču zīmes un līdzīgas tiesības” | Iedzīvotāju reģistra vienotās migrācijas informācijas sistēmas nolietojums gadā, kur1 126 426 euro x 0,00000076 = 0,86 euro.Iedzīvotāju reģistra informācijas sistēmas uzturēšanas izdevumi, kas attiecināmi uz konkrēto valsts nodevu, noteikšanai tiek piemērots koeficients 0,00000076, jo informācijas sistēmas izdevumi tiek uzskaitīti iestādē kopumā. | 0,86 |
| KOPĀ |  | 1,14 *euro* + 0,86 *euro*= 2 *euro* | **2,00** |

 Valsts pamatbudžeta ieņēmumi no nodevas par informācijas saņemšanu no Fizisko personu reģistra 2022. gadā un turpmāk katru gadu tiek prognozēti **805 065 *euro* apmērā** (palielinājums par 40 376 *euro*). Detalizēts ieņēmumu aprēķins ir pievienots anotācijaspielikumā “Prognozētie ieņēmumi no valsts nodevas par informācijas saņemšanu no Fizisko personu reģistra”. Prognozējams, ka pieprasījums pēc Reģistra datiem saglabāsies iepriekšējā līmenī, kāds tas ir par saņemtajām ziņām no Iedzīvotāju reģistra, lai gan Reģistrā ir paplašināts tajā iekļaujamo personu loks ar citu valstu pilsoņiem – ārzemniekiem, par kuriem ziņas tika reģistrētas citās valsts informācijas sistēmās un nebija iekļautas Iedzīvotāju reģistrā. Atbilstoši Ministru kabineta 2016.gada 11.augusta rīkojumā Nr.439 “Par konceptuālo ziņojumu par fizisko personu reģistru” minētajam citu valstu pilsoņu mērķgrupas aptuvenais skaitliskais lielums ir 26 030.Lai veicinātu elektroniskās pārvaldes attīstību, kas ir viens no prioritāriem virzieniem iestāžu darba pilnveidošanā atbilstoši Informācijas sabiedrības attīstības pamatnostādnēm 2014.–2020. gadam[[1]](#footnote-1) un Koncepcijai par publisko pakalpojumu sistēmas pilnveidi, informācijas saņemšanai, kas parakstīta ar drošu elektronisko parakstu, valsts nodevām tiek piemērots koeficients 0,5, salīdzinot ar informāciju papīra formā.**Ieņēmumu no valsts nodevas par informācijas saņemšanu no Iedzīvotāju reģistra izpilde (*euro*)**

|  |  |  |  |  |
| --- | --- | --- | --- | --- |
| Gads | Plānots | Izpilde | Starpība (pieaugums/ samazinājums) | Pārskata perioda ieņēmumu izpilde pret gada plānu, % |
| 2018. | 1 338 115 | 1 351 736 | + 13 621 | 101,02% |
| 2019. | 1 338 115 | 1 275 768 | * 62 347
 | 95,34% |
| 2020. | 1 338 115 | 1 049 109 | - 289 006 | 78,40% |
| 2021. | (plāns gadam: 1 338 115)plāns četriem mēnešiem: 446 038  | 397 755 | - 48 283 (samazinājums pret proporcionālo pārskata plānu) | 29,73% |

Apstākļi, kas ietekmē ieņēmumu būtisku samazināšanos 2019.gadā (neizpilde 62 347 *euro*) saistīti ar Datu aizsardzības regulas piemērošanu no 2018.gada 25.maija, kad Pārvaldes klienti tika regulāri informēti par nepieciešamību stingri izvērtēt ziņu saņemšanas nepieciešamību, tādējādi minimizējot apstrādājamo personu datu apjomu. Papildus ietekmi uz plānoto valsts nodevu ieņēmumu nesasniegšanu varēja radīt arī tas, ka kredītiestādes, kuras ikdienā klientiem sniedz dažādus pakalpojumus, datus no Iedzīvotāju reģistra aizvien vairāk saņem bez samaksas balstoties uz Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 41.panta otrās daļas 7.punktu. Ietekme uz 2020.gada valsts nodevas ieņēmumiem par ziņu saņemšanu no Iedzīvotāju reģistra saistīta ar visā valsts teritorijā izsludināto ārkārtējo situāciju saistībā ar koronavīrusa Covid-19 izplatību, kā rezultātā ziņas no Iedzīvotāju reģistra tiek sniegtas attālināti, mazinoties klientu skaitam, kā arī vairumā gadījumu, ziņas no Iedzīvotāju reģistra tiek sniegtas elektroniski, kas ir ērts un efektīvs pieprasīto ziņu izsniegšanas veids, par ko ir paredzēta zemāka valsts nodeva, nekā par ziņu saņemšanu papīra formā. Papildus, Pārvalde popularizē tās sniegto e-pakalpojumu priekšrocības pārbaudīt ziņas, kas par personu iekļautas Iedzīvotāju reģistrā elektroniski.Plānots, ka juridiskās personas un organizācijas, kas vēlas saņemt informāciju no Reģistra, lai veiktu normatīvajos aktos noteiktus pienākumus, turpinās izmantot iespēju to saņemt, izmantojot tiešsaistes datu pārraidi, pirms tam noslēdzot ar Pārvaldi attiecīgu līgumu. **Sniegto pakalpojumu no Iedzīvotāju reģistra rezultatīvo rādītāju analīze 2018. – 2020. gadā (skaits)**

|  |  |  |  |
| --- | --- | --- | --- |
| Rezultatīvais rādītājs | 2018. gads | 2019. gads | 2020. gads |
| Plāns | Izpilde | % | Plāns | Izpilde | % | Plāns | Izpilde | % |
| Pārvaldes uzturēto informācijas sistēmu lietotāju skaits | 25 000 | 24 805 | 99% | 24 200 | 17 313 | 72% | 19000 | 25 345 | 133% |
| Iedzīvotāju reģistrā iekļauto, aktualizēto ziņu skaits | 1 400 000 | 2 010 762 | 144% | 1 900 000 | 1 567 668 | 83% | 1 900 000 | 1 416 669 | 75% |
| Elektroniski sniegta informācija no Iedzīvotāju reģistra (uz līguma pamata par maksu) | 800 000 | 629 998 | 79% | 610 000 | 591 977 | 97% | 600 000 | 540 952 | 90 % |
| Izsniegta informācija no Iedzīvotāju reģistra (izziņu skaits papīra formā un elektroniski) | 21 000 | 19 555 | 93% | 20 000 | 17430 | 87% | 17500 | 10700  | 61% |
| Deklarēto dzīvesvietu skaits ko veic Pārvalde (ārzemniekam un Latvijas valsts piederīgajiem Latvijā) | 11 000 | 12 128 | 110% | 10 500 | 14 012 | 133% | 13 000 | 7 950 | 61 % |
| Elektroniski deklarēto dzīvesvietu skaits | 100 000 | 135 744 | 136% | 100 000 | 140 286 | 140% | 100 000 | 141 651 | 142% |
| Elektroniski saņemto paziņojumu par dzīvesvietas norādīšanu ārvalstī skaits | 2 500 | 5 268 | 211% | 4000 | 5593 | 140% | 5000 | 5638 | 113% |
| Rakstiski saņemto paziņojumu par dzīvesvietas norādīšanu ārvalstī skaits | 18 00 | 13 403 | 74% | 14 000 | 13262 | 95% | 13000 | 9285 | 71% |

Pārvaldes uzturēto valsts informācijas sistēmu lietotāju skaits ir liels un ar tendenci pieaugt, taču Iedzīvotāju reģistrā iekļauto ziņu saņēmēju (fiziskās personas) kļūst mazāk, ņemot vērā to, ka vairumā gadījumu saņemtās ziņas no Iedzīvotāju reģistra tika izmantotas iesniegšanai ārvalstī un šī tendence 2020.gadā ir samazinājusies, kā arī attīstoties digitalizācijas līmenim valstī, informācija tiek saņemta elektroniskā veidā, par ko ir mazāka valsts nodeva.Pašvaldību budžeta ieņēmumos nav paredzamas izmaiņas, jo pašvaldības turpinās piemērot tādu pašu kārtību, kāda bija noteikta Noteikumos Nr.505, kuros nodefinēts vienots valsts nodevas apmērs. Ietekmi uz pašvaldību budžetiem nav iespējams prognozēt, jo tas ir atkarīgs no katrā pašvaldībā izsniegto ziņu skaita. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Pievienotais Ministru kabineta sēdes protokollēmuma projekts paredz atbalstīt Iekšlietu ministrijas priekšlikumu un paredzēt likumprojektā “Par valsts budžetu 2022.gadam” un likumprojektā “Par vidēja termiņa budžeta ietvaru 2022., 2023. un 2024.gadam” valsts pamatbudžeta ieņēmumus no nodevas par informācijas saņemšanu no Fizisko personu reģistra 2022. gadā un turpmāk katru gadu 805 065 *euro* apmērā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Pārvalde saskaņā Fizisko personu reģistra likuma 23.pantu ir izstrādājusi Ministru kabineta noteikumu projektu “Fizisko personu reģistrā iekļauto ziņu izsniegšanas kārtība”, kas nosaka Reģistrā iekļauto ziņu izsniegšanas kārtību, kādā to sniedz Pārvalde, Pašvaldības un Pārstāvniecības ārvalstīs. |
| 2. | Atbildīgā institūcija | Pilsonības un migrācijas lietu pārvalde |
| 3. | Cita informācija | Nav  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  Noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā", lai informētu sabiedrību par noteikumu projektu un dotu iespēju izteikt viedokli, informācija par noteikumu projektu ievietota Iekšlietu ministrijas, Pilsonības un migrācijas lietu pārvaldes un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Lai nodrošinātu efektīvu, atklātu un atbildīgu sabiedrības līdzdalību, un sabiedrības pārstāvjiem nodrošinātu iespēju rakstiski sniegt viedokli par noteikumu projektu tā izstrādes stadijā, informācija par projektu ievietota Iekšlietu ministrijas tīmekļa vietnē sadaļas “Sabiedrības līdzdalība” apakšsadaļā “Diskusiju dokumenti”.  |
| 3. | Sabiedrības līdzdalības rezultāti | Tiks apkopoti pēc sabiedrības pārstāvju sniegtā viedokļa. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde, Latvijas Pašvaldību savienība, Ārlietu ministrija un Vides aizsardzības un reģionālās attīstības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi, esošo likvidēšanu vai reorganizāciju. Projekta izpilde notiks esošo funkciju ietvaros un papildus cilvēkresursi nav nepieciešami. |
| 3. | Cita informācija | Nav |

Iekšlietu ministre M.Golubeva

Vīza: valsts sekretārs D.Trofimovs

Muceniece, 67829724

inese.muceniece@pmlp.gov.lv

Brīvniece, 67219453

ramona.brivniece@pmlp.gov.lv

1. <https://likumi.lv/ta/id/260931-par-informacijas-sabiedribas-attistibas-pamatnostadnem-2014-2020-gadam> [↑](#footnote-ref-1)